1. KO‘PAYTIRISH JADVALI

Foydalanuvchi sizga bitta musbat butun son kiritadi. Siz ushbu son asosida 1 dan 10 gacha bo‘lgan ko‘paytma natijalarini chiqaruvchi dastur yozishingiz kerak.

Har bir natija alohida qatorda quyidagicha ko‘rsatilishi kerak:  
 [n] x 1 = ...  
 [n] x 2 = ...  
 ...  
 [n] x 10 = ...

Shartlar:

* Son manfiy yoki nol bo‘lsa, foydalanuvchiga ogohlantirish xabari chiqishi lozim.
* Dastur faqat while, do-while, yoki for orqali yozilishi kerak.
* Har bir amal ketma-ket ekranga chiqarilishi kerak.

1. RAQAMNI TESKARI CHIQARISH

Foydalanuvchi sizga bir butun son kiritadi. Siz bu sonni teskari tartibda chiqaring, ya'ni oxirgi raqamdan boshlab birinchi raqamgacha.

Masalan:  
 Kiritilgan son: 123 → Chiqarilishi kerak: 321  
 Kiritilgan son: 5600 → Chiqarilishi kerak: 65 (boshidagi 0 lar chiqarilmasin)

Shartlar:

* Kod while yoki do-while orqali yozilishi kerak.
* Son manfiy bo‘lishi mumkin emas.
* Natija raqam sifatida chiqishi kerak, satr emas.

1. JUFT YOKI TOQ SONNI ANIQLASH

Foydalanuvchi bir butun son kiritadi. Siz bu sonning juft yoki toqligini aniqlashingiz kerak.

Shartlar:

* Dastur faqat if-else orqali yozilishi kerak.
* Juft son deb chiqarish uchun son 2 ga bo‘linganda qoldiq 0 bo‘lishi kerak.
* Natija "Juft son" yoki "Toq son" tarzida ekranga chiqishi lozim.

1. FIBONACCI KETMA-KETLIGINI CHIQARISH

Foydalanuvchi sizga bir musbat butun son kiritadi. Siz undan oshmaydigan barcha Fibonacci sonlarini chiqarishingiz kerak.

Masalan, foydalanuvchi 13 kiritsa: 1 1 2 3 5 8 13

Shartlar:

* Faqat while yoki do-while ishlatilishi kerak.
* Natija bir qatorga chiqarilishi mumkin, yoki har biri alohida qatorda bo‘lishi mumkin.
* Son 0 yoki manfiy bo‘lsa, chiqarmasligi kerak.

1. BAHONI MATNGA O‘GIRUVCHI DASTUR

Foydalanuvchi 1 dan 5 gacha bo‘lgan butun son kiritadi. Siz bu sonni quyidagicha matnga o‘girish kerak:

1 – Juda yomon  
 2 – Yomon  
 3 – Qoniqarli  
 4 – Yaxshi  
 5 – A'lo

Shartlar:

* Dastur switch operatori yordamida yozilishi kerak.
* 1 dan 5 gacha bo‘lmagan qiymat kiritilsa, "Noto‘g‘ri baho" degan xabar chiqishi kerak.

1. OYGA QARAB FASLNI ANIQLASH

Foydalanuvchi sizga 1 dan 12 gacha bo‘lgan oy raqamini kiritadi. Siz bu raqamga mos faslni aniqlashingiz kerak.

1, 2, 12 – Qish  
 3, 4, 5 – Bahor  
 6, 7, 8 – Yoz  
 9, 10, 11 – Kuz

Shartlar:

* Faqat switch-case orqali yozilishi kerak.
* 1 dan 12 tashqarisidagi son kiritsa, "Noto‘g‘ri oy raqami" degan xabar chiqishi kerak.

1. FOIZGA QARAB BAHOLASH

Foydalanuvchi 0 dan 100 gacha bo‘lgan son kiritadi. Siz ushbu natijaga ko‘ra quyidagi bahoni aniqlang:

0–49 – Imtihondan o‘tmadi  
 50–69 – Qoniqarli  
 70–89 – Yaxshi  
 90–100 – A'lo

Shartlar:

* if, else if, va else dan foydalanilishi kerak.
* 0 dan kichik yoki 100 dan katta sonlar uchun "Noto‘g‘ri foiz" chiqishi kerak.

1. SONNING MUSBAT, MANFIY YOKI NOL EKANLIGINI ANIQLASH

Foydalanuvchi sizga biror butun son kiritadi. Siz bu sonning musbatmi, manfiymi yoki nolga tengligini aniqlang.

Shartlar:

* if-else bloklaridan foydalaning.
* Ekranga quyidagilardan biri chiqishi kerak:  
  + "Musbat son"
  + "Manfiy son"
  + "Son nolga teng"